|  |  |  |
| --- | --- | --- |
|  | **Budapest Kieséses Sprint Bajnoksága és****Vizsla Kupa 6. forduló,** 2018. szeptember 9. vasárnap  |  |

**ÉRTESÍTŐ**

**Rendező**: Vizsla SE és további segítők

**Elnök, pályakitűző:** Hegedűs Zoltán

**Ellenőrző bíró**: Magyar Tamás

**Helyszín:** Budaörs, lakótelep

**Versenyközpont**: Herman Iskola udvara

**Megközelítés**: Herman Iskola hátsó bejárata az Ifjúság u. felől a Baross u-tól 120 m. Az Auchan áruház mögött.

40B busszal Kelenföldről Budaörsi lakótelep felé vasárnap félóránként: 22, 52-kor indul, Ifjúság u-nál érdemes leszállni

40 busz Kelenföld- Budaörsi lakótelep felé vasárnap félóránként, Ifjúság u-nál nem áll meg

240 busz Móricz Zs. körtér- Budaörsi lakótelep vasárnap félóránként, 10 órától negyedóránként, Ifjúság u-nál nem áll meg

140, 140A vasárnap nem közlekedik

Koordináták: 47°27'26,99"É, 18°56'45,13"K

**A versenyeink célja:**

1. **Budapest Kieséses Sprint Bajnoki címeinek eldöntése**, egyben az új Világbajnoki versenyszám (világbajnokságon első alkalommal: 2020. Dániában lesz) bemutatása, kipróbálása.
2. Versenyzési, felkészülési, edzési lehetőséget adni a fiatal és idősebb tájfutóknak, útvonal-választási feladatokat adó sprint pályákon a **Rövidtávú Országos Bajnokság** előtt.
3. A tájékozódás, térképismeret, tájfutás népszerűsítése, minél több emberrel megismertetni sportágunkat, minél több embert bevonni közösségünkbe.
4. Testmozgást, egészséget, élményt, kikapcsolódást nyújtani mindenkinek.

Ez az új kieséses sprint versenyszám még rövidebb, gyorsabb pályákon zajlik, mint a már ismert sprint. Nagyon éles, egymás elleni küzdelem alakulhat ki, és a gyors futás és tájékozódás mellett az egymásra figyelés is feladat. A pálya több pontján nemcsak a nézők számára, de a versenyzőknek is látható a verseny pillanatnyi állása, ami fokozza a küzdelem élességét.

Érdemes kipróbálni, gyakorolni, nemcsak a majdani világbajnoki résztvevőknek.

A tájfutás kaland!

Várunk minden **haladó és kezdő** tájfutót, és az **érdeklődőket is**, akik itt kezdhetik el megismerni a térképhasználat rejtelmeit.

**Budapest Kieséses Sprint Bajnoksága**

**4 futamos, továbbjutó rendszerű, rövidtávú, nem ragsoroló tájfutó verseny.**

A versenyt az IOF jelenleg kialakítás alatt lévő előírásai szerint rendezzük meg. Rendezéstechnikai szempontból, néhány részletben kismértékben eltérünk, de a rendszer itt kipróbálható a válogatottaknak is.

**Kategóriák**: **Női és Férfi**

**Lebonyolítás**:

Selejtező: 10:00-10:50 óráig

Férfiaknak két futam 16-16 továbbjutó, nőknek egy futam, 32 továbbjutó.

Pálya: **1,7 km 8 ep.**

Karantén: 10:00-ig minden indulónak jelentkezni kell a rajtban.

Rajt távolsága a versenyközponttól: 700 m, kék fehér szalagozáson

Negyeddöntő: 13:00 órától, a selejtezők eredménye alapján kialakított egyenlő erősségű futamokban, nemenként 4-4 db 8-8 fős, csoportos rajttal.

Pálya: **1,7 km 15 ep.** pontválasztás és szabad sorrendű pontfogás is van a pályában.

Továbbjut futamonként a legjobb 4-4 versenyző

Elődöntő: 14:00 órától, nemenként 2-2 8-8 fős, csoportos rajtos futamban, továbbjut futamonként a legjobb 4-4 versenyző

Pálya: **1,8 km 14 ep.**

Döntő: 14:30-tól 1-1 8-8 fős csoportos rajtos női és férfi futam

Pálya: **1,4 km 14 ep.**

Az Elődöntő és a Döntő elágazó két körös pályán zajlik, mind a 8 futó különböző pályát teljesít, térképcserével, egy lapon mindkét pályaszakasz rajta van. A pályák felépítéséről egy minta az Értesítő végén látható.

A célba futásnál célbíró figyeli a befutási sorrendet.

A selejtezőből továbbjutott versenyzők és a döntő futamokban még érdekeltek 12:00-tól csak a karanténban tartózkodhatnak. A karantén területe a Herman Iskola udvara és sportpályája.

Eredményhirdetés: 15 órakor, az I-III. helyezett érmet kap.

Pótszimbolt nem adunk egyik futamon sem.

A pályákban a csomópontokon a nézők és a versenyzők is látják a verseny állását, a legkisebb különbség is mutatja a helyezéseket. Lehet szurkolni a futóknak.

Kérjük, hogy a nézők a versenyzőknek ne adjanak információt a verseny állásáról, az ő pozíciójukról.

**Terep**: a Budaörsi lakótelep, jól futható, részletgazdag terület, nagyobb szintkülönbségek nélkül. Sok ház földszintjén átfutási lehetőség van világosszürke színnel jelölve. Ezeken a helyeken az egyik oldalon eltolható ajtók vannak, általában behúzva, de áthatolhatók. Egy zárt átjáró van a terepen, ezt vastag fekete vonal mutatja.

A területen csak kis forgalmú utak vannak, de kérjük, figyeljetek az úttesten, parkolókon átkeléskor.

**Térkép**: 1: 4000 A5 méretben a Selejtezőn és a Negyeddöntőn.

Az Elődöntőn és a Döntőn egy A4 lapon két pályaszakasz van. Minta az Értesítő végén.

**Nevezési díj**: 1500 Ft, a négy futamra összesen. Akik nem jutnak be a selejtezőről a döntőbe, azok a Vizsla Kupa sprint versenyen az első pályájukon ingyen rajtolhatnak. A negyeddöntőbe jutottak benevezhetnek a Vizsla Kupába is.

**Időmérés:** a SPORT*ident* időmérő és értékelőrendszert használjuk.

Az érintés nélküli mód nem lesz használható, ezen a versenyen nem akarjuk extra kiadásra kényszeríteni a résztvevők egy részét.

A versenyközpontban sátor és az épületben öltöző, WC található.

A befutóknak üdítőt adunk.

**Vizsla Kupa 6. forduló:**

**Tájfutó nappali egyéni, rövidtávú regionális rangsoroló színkódos verseny**

**Kategóriák:**

**Sárga** RK: 1,0 km 10 ep. – egyszerű útvonalakon, kezdőknek, gyerekeknek

**Lila** HK: 2,3 km 11 ep.– hosszú könnyű

**Világoszöld** XS:1,7 km 12 ep. **–** legrövidebb technikás

**Zöld** RT: 2,4 km 15 ep. – rövid technikás – útvonalválasztási feladatokkal

**Kék** HT: 3,2 19 ep. – hosszú technikás – útvonalválasztási feladatokkal

**Terep**: lakótelep, park. A területen csak kis forgalmú utak vannak, de kérjük, figyeljetek az úttesten, parkolókon átkeléskor.

**Térkép**: a Vizsla Kupán A4 lapon a méretarány: M=1:3000, tollal javítva a térképeken

**Nevezés:** előre az entrylight.hu-n, a vizslase@gmail.com e-mail címen, illetve a helyszínen.

**Nevezési díj**: 900 Ft.

A Vizsla Kupában megszokott módon, indulhattok második vagy további pályán is 300 Ft/pálya áron, edzési és fejlődési lehetőséget, valamint további pontszerzési lehetőséget biztosítva a résztvevőknek.

**Jelentkezés**: a versenyközpontban 9:30-tól 12:00 óráig.

**"0" idő: 10:00**

Utolsó rajt 12:30

A Vizsla kupán indulók 13 órától megtekinthetik a Bp-i Kieséses Sprint Bajnokság három döntő fordulóját, szurkolhatnak a versenyzőknek, csak azt kérjük, hogy a verseny állásáról információt ne adjanak a futóknak.

Szívesen vesszük, ha a Vizsla Kupát teljesítők közül néhányan segítenének a rendezésben, elsősorban pontőrökre lenne szükségünk 12:30 és 15:30 között.

**Időmérés:** a SPORT*ident* időmérő és értékelőrendszert használjuk, dugóka (chip) a helyszínenbérelhető fejenként 200 Ft-ért.

A versenyközpontban sátor és az épületben öltöző, WC található.

A befutóknak üdítőt adunk, Büfé nem lesz.

Ez a 2018. évi 7 részes Vizsla Kupa sorozat hatodik futama, az összetett pontverseny helyezettjeit az előző évekhez hasonlóan díjazzuk az utolsó futam után.

Az összetett eredménybe minden futáson szerzett pontszám beleszámít.

***Sikeres versenyzést kívánunk!***

*Hegedűs Zoltán és a Vizslák*

Az Elődöntők és a Döntők pályáinak felépítése, első és második pályaszakasz 1/A és 1/B egy A4 lapon:



